Diari Oficial de la Generalitat Valenciana


Sumari del DOGV 7003, del 15-04-2013 (2013/3569)

RESOLUCIÓ de 12 d'abril de 2013, del director territorial d'Educació, Cultura i Esport d'Alacant, per la qual s'establix el calendari i el procediment d'admissió de l'alumnat a les ensenyances d'Educació Infantil, Primària, ESO, Batxillerat i Formació Professional en centres públics i centres privats concertats no universitaris per al curs 2013-2014.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7003

Data del DOGV
:   15-04-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/3569


Data del document
:   12-04-2013

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Alacant
    * calendari escolar
    * alumnat
    * alumne
    * accés a l'educació

RESOLUCIÓ de 12 d'abril de 2013, del director territorial d'Educació, Cultura i Esport d'Alacant, per la qual s'establix el calendari i el procediment d'admissió de l'alumnat a les ensenyances d'Educació Infantil, Primària, ESO, Batxillerat i Formació Professional en centres públics i centres privats concertats no universitaris per al curs 2013-2014. [2013/3569]  
El Decret 33/2007, de 30 de març (DOCV 5483, 03.04.2007), modificat parcialment pel Decret 42/2013, de 22 de març (DOCV 6991, 26.03.2013), regula l'admissió de l'alumnat en els centres docents públics i centres privats concertats de la Comunitat Valenciana que impartixen ensenyances d'Educació Infantil, Educació Primària, ESO i Batxillerat.  
En este marc normatiu, el procediment per a l'admissió del dit alumnat ha sigut regulat per l'Orde de 4 d'abril de 2013 (DOCV 7001, 11.04.2013). En l'article 11 establix que la direcció territorial dictarà una resolució en què es determinarà el calendari ordinari i, si és el cas, extraordinari per al procés d'admissió i matrícula de l'alumnat en els centres docents públics i centres privats concertats del seu àmbit competencial.  
Així mateix, la disposició transitòria primera faculta a les direccions territorials per a dictar la present resolució durant el mes d'abril.  
D'altra banda, l'Orde de 19 de maig de 2009 (DOCV 6024, 29.05.2009) establix el procediment d'admissió de l'alumnat en els programes de qualificació professional inicial. En l'article 3 s'explicita que el calendari d'admissió del dit alumnat serà l'establit per a cada curs en Educació Secundària.  
Al seu torn, l'Orde 33/2011, de 18 de maig (DOCV 6528, 25.05.2011), modificada parcialment per l'Orde 46/2012, de 12 de juliol (DOCV 6826, 25.07.2012), regula l'accés, l'admissió i la matrícula per a l'alumnat que curse ensenyances de grau mitjà i de grau superior de Formació Professional en règim presencial, en modalitat completa o parcial, en centres docents públics i privats amb ensenyances concertades, i semipresencial o a distància, en modalitat completa o parcial, en centres docents públics de la Comunitat Valenciana. En l'article 9 de l'Orde 33/2011 s'establix que les direccions territorials competents en matèria educativa dictaran una resolució en què es determine el calendari de les successives fases del procediment d'admissió i matrícula de l'alumnat per als cicles formatius de grau mitjà i superior en els centres públics i privats amb ensenyances concertades del seu àmbit competencial.  
  
Es fa necessari, per tot això, establir per al curs 2013-2014, en l'àmbit competencial de la província d'Alacant, el calendari d'admissió d'alumnes en els centres docents públics i privats concertats que impartisquen les esmentades ensenyances no universitàries; i per a desplegar-lo i posar-lo en pràctica seran aplicables tant el Decret 73/2012, de 18 de maig (DOCV 6778, 21.05.2012), com l'Orde 19/2012, de 21 de maig (DOCV 6779, 22.05.2012), sobre mesures urgents de racionalització del gasto públic en l'àmbit educatiu, en els centres docents no universitaris públics i privats concertats de la Comunitat Valenciana.  
  
Per això, i en virtut de les facultats conferides, resolc:  
  
Primer  
L'admissió de l'alumnat, per al curs 2013-2014, en els centres públics i centres privats concertats d'Educació Infantil i Primària de la província d'Alacant que impartixen ensenyances d'Educació Infantil, Educació Primària i, transitòriament, primer i segon d'Educació Secundària Obligatòria, es produirà d'acord amb el calendari que figura en l'annex I de la present resolució.  
  
Segon  
L'admissió de l'alumnat, per al curs 2013-2014, en els centres públics i centres privats concertats d'Educació Secundària i en els centres integrats públics de Formació Professional de la província d'Alacant que impartixen ensenyances d'Educació Secundària Obligatòria i programes de qualificació professional inicial, es produirà d'acord amb el calendari que figura en l'annex II de la present resolució.  
Tercer  
Per a les ensenyances postobligatòries de Batxillerat, l'admissió de l'alumnat per al curs 2013-2014 es farà d'acord amb el calendari que figura en l'annex III de la present resolució.  
  
Quart  
Quant a les ensenyances de Formació Professional, tant de grau mitjà com de grau superior, l'admissió de l'alumnat per al curs 2013-2014 es farà d'acord amb el calendari que figura en l'annex IV de la present resolució.  
  
Quint  
Únicament els alumnes nascuts l'any 2007 podran matricular-se en el primer curs d'Educació Primària i els alumnes nascuts en 2010 en el primer curs del segon cicle de l'Educació Infantil. En ambdós casos hauran de complir els sis i els tres anys, respectivament, fins al 31 de desembre de 2013.  
  
Sext  
Els alumnes admesos hauran de formalitzar matrícula en les dates establides en la present resolució. Es consideraran places vacants per renúncia les assignades a aquells alumnes admesos en els processos d'escolarització que no hagen formalitzat matrícula en els terminis fixats en la present resolució (article 30 del Decret 33/2007). En este cas, les places vacants produïdes per abandó, renúncia o altres causes, més les vacants existents que hagen sigut reservades i tretes de l'oferta inicial a l'empara del que establix l'article 9 del Decret 42/2013 i que no hagen sigut ocupades, s'oferiran als que seguiran en l'orde de puntuació de la llista de no admesos, els quals hauran de formalitzar la matrícula en el termini que se'ls assigne abans de la finalització del procés ordinari i, si és el cas, extraordinari d'admissió, sense perjuí del que s'ha determinat per als cicles formatius de Formació Professional i els programes de qualificació professional inicial, si és el cas. La no-matriculació serà entesa, així mateix, com a renúncia.  
  
Quan es tracte d'alumnes procedents d'altres centres, presentaran, en el moment de matricular-se, el certificat de baixa del centre anterior (amb efectes del curs 2013-2014) amb l'expressió de la seua situació acadèmica.  
La documentació aportada haurà d'acreditar que l'alumne complix els requisits acadèmics exigits per l'ordenament jurídic vigent per al nivell educatiu i curs a què pretén accedir.  
Este certificat serà lliurat pel centre d'origen i s'ajustarà al model vigent, i hi constaran els estudis que l'alumne cursa o ha cursat eixe any acadèmic (article 53, punt 1.b, de l'Orde de 4 d'abril de 2013).  
  
  
Sèptim  
En els centres d'Ensenyança Secundària i centres integrats de Formació Professional, l'accés a un programa de qualificació professional inicial, a una modalitat de Batxillerat o a un cicle formatiu de la Formació Professional requerirà la participació en el procés d'admissió, amb independència que l'alumne estiga cursant altres ensenyances, inclús no obligatòries, en el mateix centre. Així mateix, també requerirà la participació en el procés d'admissió a l'alumnat que sol·licite accés a un programa de qualificació professional inicial.  
Els alumnes d'Educació Secundària Obligatòria, Batxillerat, Formació Professional i programes de qualificació professional inicial que hagen superat totes les assignatures o mòduls en l'avaluació final de juny, formalitzaran la matrícula per al següent curs en el període de matriculació de juny/juliol. Així mateix, els alumnes en condicions de promocionar dins de la mateixa etapa, també podran formalitzar matrícula per al curs següent en el període de matriculació de juny/juliol, encara que tinguen alguna o algunes assignatures o mòduls pendents d'avaluació en les proves extraordinàries de setembre.  
  
Octau  
Quan es tracte d'alumnat escolaritzat anteriorment en altres centres d'Ensenyança Secundària, serà requisit per a matricular-se presentar un certificat de baixa del centre anterior (amb efectes del curs 2013-2014) amb l'expressió de la seua situació acadèmica.  
L'alumnat repetidor de Batxillerat i cicles formatius, si vol canviar de centre, participarà en el procés extraordinari d'admissió d'alumnes al setembre.  
  
Nové  
El canvi de curs, cicle, etapa o nivell educatiu dins del mateix centre o recinte escolar i fins a la finalització de l'educació bàsica, no requerirà procés d'admissió d'aquells alumnes que, promocionant a un nivell totalment mantingut amb fons públics, procedisquen d'un altre parcialment mantingut amb fons públics en l'ingrés del qual es va seguir el procés d'admissió legalment establit, llevat que la promoció s'efectue del primer cicle d'Educació Infantil al segon cicle d'esta mateixa etapa, cas en què haurà de dur-se a terme un nou procés d'admissió.  
  
  
Deu  
Les rendes anuals de la unitat familiar es valoraran segons superen o no 1,5 vegades el valor de l'IPREM, indicador públic de renda a efectes múltiples fixat en 7.455,14 euros, segons el que disposa la Llei 39/2010, de 23 de desembre, de Pressupostos Generals de l'Estat per a l'any 2011.  
  
Onze  
La lletra determinada per sorteig que s'utilitzarà per a dirimir els empats en cicles formatius de Formació Professional és la V, segons la Resolució de 27 de setembre de 2010 (DOCV 6376, 14.10.2010), de la Conselleria de Justícia i Administracions Públiques, per la qual es determina la lletra per a fixar l'orde d'intervenció dels aspirants a totes les proves selectives que es realitzen durant l'any 2010 del conjunt de les administracions públiques valencianes.   
  
Dotze  
Per a la formalització de la matrícula, tant els espanyols com els estrangers residents, hauran d'aportar la documentació a què es referix l'article 53 de l'Orde de 4 d'abril de 2013. No obstant això, en l'ensenyança obligatòria, en el cas que en el moment de la matrícula no es puga aportar tota la documentació requerida, es podrà efectuar la matrícula, condicionada a la posterior entrega de la documentació esmentada, exceptuant la documentació que certifique la situació acadèmica.  
  
En les ensenyances postobligatòries a més hauran de pagar en el moment de la matrícula les taxes per servicis administratius derivats de l'activitat acadèmica de nivell no universitari.  
  
Tretze  
En el moment d'efectuar la matrícula, o amb anterioritat a l'inici del curs escolar, en el primer curs d'Educació Infantil, Educació Primària, Educació Secundària Obligatòria, Batxillerat i cicles formatius de Formació Professional, l'alumnat o els seus representants legals hauran de presentar l'informe de salut de l'escolar publicat per l'Orde de 27 de febrer de 2002 de la Conselleria de Sanitat (DOCV 4218, 27.03.2002).  
  
L'ompliment d'este informe de salut escolar s'ha de sol·licitar als professionals sanitaris dels centres d'atenció primària a què correspon o correspondria l'atenció de la salut del xiquet o xiqueta segons el seu lloc de residència, amb independència de la seua afiliació o no al sistema sanitari públic.  
  
Catorze  
Als alumnes que accedisquen al tercer curs d'Educació Secundària Obligatòria, la Tresoreria de la Seguretat Social els atorgarà el número de la Seguretat Social (NUSS), d'acord amb el que establix el Reial Decret 84/1996, de 26 de gener, pel qual s'aprova el Reglament general sobre inscripció d'empreses i afiliació, altes, baixes i variacions de dades de treballadors en la Seguretat Social (BOE 50, 27.02.1996). A fi de facilitar als alumnes la gestió del NUSS, els centres podran sol·licitar a la Tresoreria General de la Seguretat Social el model TA.1 (sol·licitud d'afiliació a la Seguretat Social, assignació de NUSS i variació de dades). Este model serà remés novament a la Tresoreria General de la Seguretat Social una vegada omplit pels alumnes, per a l'assignació del NUSS corresponent.  
Quinze  
Els sol·licitants i els centres poden obtindre per mitjans telemàtics la normativa aplicable en este procés d'admissió, els models oficials d'instància i els annexos i programes necessaris per a la gestió del procediment en la pàgina web , en la icona d'admissió d'alumnat establida amb esta finalitat.  
  
Setze  
Per a la gestió del procediment d'admissió d'alumnat, els centres docents utilitzaran el programa informàtic ITACA, complementat, si és el cas, amb aquells altres suports que es necessiten.  
Esta ferramenta ha de ser utilitzada per tots els centres públics i privats concertats que, en aplicació de la normativa vigent, estiguen obligats a dur a terme el procés reglat per a admetre l'alumnat en els seus centres.  
La introducció de les dades que figuren en la sol·licitud d'admissió és imprescindible i obligatòria. Esta actuació ha de ser realitzada per tots els centres encara que tinguen menys sol·licituds que places vacants disponibles.  
La introducció de les dades dels sol·licitants facilitarà als centres les actuacions posteriors que hagen de fer al llarg del procés, els evitarà haver de tornar-les a introduir en cada fase i, si és el cas, els facilitarà detectar les sol·licituds duplicades.  
  
Dèsset  
No es podrà emetre cap model en què se sol·liciten dades diferents de les que figuren en els referits models oficials sense l'expressa autorització d'esta direcció territorial.  
  
Alacant, 12 d'abril de 2013.- El secretari territorial d'Alacant (substitució en funció de l'article 33, punt 4, del Decret 190/2012, per vacant): Juan Bautista Llorca Ramis.  
  
  
  
ANNEX I  
  
CALENDARI D'ADMISSIÓ PER A EDUCACIÓ INFANTIL I PRIMÀRIA  
  
Este procés d'admissió afecta les ensenyances d'Educació Infantil, Educació Primària i primer i segon curs d'Educació Secundària Obligatòria impartides transitòriament en centres d'Educació Infantil i Primària, i s'organitzarà en les fases que s'indiquen a continuació:  
  
1. Actuacions prèvies al procés d'admissió i actes administratius conseqüents amb el procés de confirmació  
Confirmació de plaça d'alumnat adscrit, en els supòsits previstos en l'article 13 de l'Orde de 4 d'abril de 2013 i l'article 7, a) 1, 2, 3 del Decret 33/2007.  
1.1. Termini de presentació d'instàncies de confirmació: del 16 al 22 d'abril.  
1.2. Els centres d'adscripció elaboraran les llistes provisionals d'alumnes adscrits admesos i les publicaran el 23 d'abril.  
1.3. A les llistes provisionals es podran presentar al·legacions fins al 25 d'abril, que es resoldran abans del 29 d'abril.  
1.4. Una vegada resoltes les possibles reclamacions, es publicarà en estos centres la llista definitiva d'alumnes adscrits admesos, el 29 d'abril.  
1.5. Els centres receptors d'instàncies de confirmació de plaça les remetran als centres d'adscripció fins al 3 de maig.  
1.6. Remissió de la documentació acadèmica i personal dels alumnes, per part dels centres d'origen als centres d'adscripció, i procés de formalització dels actes administratius de la confirmació de plaça: fins a l'1 de juliol.  
2. Admissió d'alumnes  
2.1. Constitució de les comissions municipals d'escolarització i de districte en les localitats on n'hi haja: fins al 24 d'abril inclusivament.  
  
2.2. Publicació de les àrees d'influència i limítrofs: fins al 3 de maig.  
2.3. Publicació de vacants existents en els centres educatius per al procés d'admissió d'alumnes i de la circumstància específica fixada pel centre, el 8 de maig.  
2.4. Presentació de sol·licituds d'admissió i de la documentació corresponent en el centre de primera opció: del 9 de maig al 16 de maig.  
  
2.5. Comprovació de duplicitats: fins al 23 de maig.  
2.6. Baremació de les sol·licituds i remissió per part dels consells escolars dels centres públics i per part dels titulars de centres privats concertats a la corresponent comissió d'escolarització de les llistes d'alumnat admés i no admés: 1a opció: 24 i 27 de maig; 2a opció: 28 i 29 de maig; 3a opció: 30 i 31 de maig; 4a opció: 3 i 4 de juny; 5a opció: 5 i 6 de juny; 6a opció: 7 i 10 de juny; 7a opció: 11 i 12 de juny; 8a opció: 13 i 14 de juny; 9a opció: 17 i 18 de juny; 10a opció: 19 i 20 de juny.  
Comissió d'escolarització: del 21 al 25 de juny.  
2.7. Elaboració i publicació de les llistes provisionals d'admesos: el 26 de juny.  
2.8. Presentació de reclamacions davant del Consell Escolar del centre: del 26 al 28 de juny.  
2.9. Contestació per escrit a les reclamacions presentades davant del Consell Escolar del centre: 1 i 2 de juliol. En cas que no s'efectuara contestació expressa, la reclamació s'entendrà estimada o denegada segons l'alumne figure en la llista definitiva d'admesos o de no admesos.  
  
2.10. Publicació en els centres de les llistes definitives d'alumnes admesos: el 3 de juliol.  
2.11. Les reclamacions contra les llistes definitives, quan la plaça sol·licitada siga per a centres públics, es formularà en el termini de 2 dies hàbils des de la publicació davant de la Comissió d'Escolarització (3 i 4 de juliol). Les mencionades reclamacions es resoldran i contestaran per escrit fins al dia 8 de juliol.  
Contra esta resolució els interessats podran interposar recurs d'alçada davant del director territorial corresponent en el termini d'un mes.  
  
L'alumnat que sol·licite plaça en centres privats concertats podrà interposar, davant de les llistes definitives d'admesos, denúncia davant de la direcció territorial corresponent segons allò que s'ha preceptuat en l'article 51.3 de l'Orde de 4 d'abril de 2013.  
2.12. Termini de formalització de matrícula: del 8 al 12 de juliol.  
2.13. Termini de formalització de matrícula per a cobrir les places vacants per renúncia o excedents: 15 i 16 de juliol.  
  
  
ANNEX II  
  
CALENDARI D'ADMISSIÓ PER A EDUCACIÓ SECUNDÀRIA OBLIGATÒRIA I ESCOLARITZACIÓ EN PROGRAMES DE QUALIFICACIÓ PROFESSIONAL INICIAL  
  
Este procés d'admissió afecta els centres públics i centres privats concertats que impartisquen les ensenyances d'Educació Secundària Obligatòria i s'organitzarà en les fases que s'indiquen a continuació:  
  
1. Actuacions prèvies al procés d'admissió i actes administratius conseqüents amb el procés de confirmació en ESO  
Confirmació de plaça d'alumnat adscrit, en els supòsits previstos en l'article 13 de l'Orde de 4 d'abril de 2013 i l'article 7, a) 1,2,3 de Decret 33/2007.  
1.1. Termini de presentació d'instàncies de confirmació: del 16 al 22 d'abril.  
1.2. Els centres d'adscripció elaboraran les llistes provisionals d'alumnes adscrits admesos i les publicaran el 23 d'abril.  
1.3. A les llistes provisionals es podran presentar al·legacions fins al 25 d'abril, que es resoldran abans del 29 d'abril. En cas que no s'efectuara contestació expressa, la reclamació s'entendrà estimada o denegada segons l'alumne figure en la llista definitiva d'admesos o de no admesos  
1.4. Una vegada resoltes les possibles reclamacions, es publicarà en estos centres la llista definitiva d'alumnes adscrits admesos, el 29 d'abril.  
1.5. Els centres receptors d'instàncies de confirmació de plaça les remetran als centres d'adscripció fins al 3 de maig.  
1.6. Introducció, a través d'ITACA, del requisit acadèmic: fins al 21 de juny. Remissió de la documentació acadèmica i personal dels alumnes, per part dels centres d'origen als centres d'adscripció, i procés de formalització dels actes administratius de la confirmació de plaça: fins a l'1 de juliol.  
2. Admissió d'alumnes en l'Ensenyança Secundaria Obligatòria (ESO)  
2.1. Constitució de les comissions municipals d'escolarització, de districte i sectorials en les localitats on n'hi haja: fins al 24 d'abril inclusivament.  
2.2. Publicació de les àrees d'influència i limítrofs: fins al 3 de maig.  
2.3. Introducció a través del sistema ITACA per part dels centres educatius públics i privats concertats de les dades corresponents a les previsions d'alumnat que repetix, promociona, confirma, etc., necessàries per a la determinació d'unitats i vacants de places escolars: del 29 d'abril al 8 de maig.  
2.4. Publicació de vacants existents en els centres educatius per al procés d'admissió d'alumnes i de la circumstància específica fixada pel centre: fins al 24 de maig.  
2.5. Presentació de sol·licituds d'admissió per a ESO i de la documentació corresponent en el centre de primera opció: del 27 de maig al 3 de juny ambdós inclosos.  
2.6. Comprovació de duplicitats: del 10 de juny al 12 de juny.  
2.7. Els centres expediran als alumnes sol·licitants de plaça en ESO certificació de qualificacions fins al 26 de juny.  
2.8. Presentació del requisit acadèmic (certificació notes), si és el cas, pels alumnes en el centre de 1a opció: fins al 26 de juny.  
2.9. Baremació de les sol·licituds i remissió per part dels consells escolars dels centres públics i per part dels titulars de centres privats concertats a la corresponent comissió d'escolarització de les llistes d'alumnat admés i no admés: 1a opció: 27 i 28 de juny; 2a opció: 1 i 2 de juliol; 3a opció: 3 de juliol; 4a opció: 4 de juliol; 5a opció: 5 de juliol; 6a opció: 8 de juliol; 7a opció: 9 de juliol; 8a opció: 10 de juliol; 9a opció: 11 de juliol; 10a opció: 12 de juliol.  
  
Comissió d'escolarització: 15 de juliol.  
2.10. Elaboració i publicació de les llistes provisionals d'admesos: el 17 de juliol.  
2.11. Presentació de reclamacions davant del Consell Escolar del centre: fins al 19 de juliol.  
2.12. Publicació en els centres de les llistes definitives d'alumnes admesos: el 22 de juliol.  
2.13. Presentació de reclamacions davant de la Comissió Municipal d'Escolarització: fins al 23 de juliol.  
2.14. Resolució de reclamacions per part de la Comissió Municipal d'Escolarització: fins al 24 de juliol. Contra la mencionada resolució els interessats podran interposar recurs d'alçada davant del director territorial corresponent en el termini d'un mes.  
L'alumnat que sol·licite plaça en centres privats concertats podrà interposar, davant de les llistes definitives d'admesos, denúncia davant de la direcció territorial corresponent segons allò que s'ha preceptuat en l'article 51.3 de l'Orde de 4 d'abril de 2013.  
2.15. Termini de formalització de matrícula: del 24 al 30 de juliol.  
2.16. Termini de formalització de matrícula per a cobrir les places vacants per renúncia: 31 de juliol.  
3. Escolarització d'alumnes en els Programes de Qualificació Professional Inicial (PQPI)  
3.1. Introducció a través del sistema ITACA, per part dels centres educatius públics, privats concertats i entitats col·laboradores beneficiàries, de les dades corresponents a les previsions d'alumnat que repetix, promociona, etc., necessàries per a la determinació d'unitats i vacants de places escolars: del 17 de juny al 25 de juny.  
  
3.2. Publicació de vacants existents en els centres educatius per al procés d'admissió d'alumnes: el 28 de juny.  
3.3. Presentació de sol·licituds i de la documentació corresponent en el centre de primera opció: del 2 al 5 de juliol ambdós inclosos.  
  
3.4. Comprovació de duplicitats: 10 i 11 de juliol.  
3.5. Elaboració i publicació de les llistes provisionals d'admesos: el 16 de juliol.  
3.6. Presentació de reclamacions davant del Consell Escolar del centre, en els centres públics: fins al 17 de juliol.  
3.7. Publicació de les llistes definitives d'alumnes admesos: el 22 de juliol.  
3.8. Presentació de reclamacions davant de la Comissió Sectorial d'Escolarització: fins al 23 de juliol.  
3.9. Resolució de reclamacions per part de la Comissió Sectorial d'Escolarització: fins al 24 de juliol. Contra la mencionada resolució, en els centres públics, els interessats podran interposar recurs d'alçada davant del director territorial corresponent en el termini d'un mes.  
L'alumnat que sol·licite plaça en entitats o centres privats amb programa subvencionats podrà interposar, davant de les llistes definitives d'admesos, denúncia davant de la direcció territorial corresponent.  
3.10. Termini de formalització de matrícula: del 25 al 26 de juliol.  
3.11. Termini de formalització de matrícula per a cobrir les places vacants per renúncia: el 29 i 30 de juliol.  
4. Procés extraordinari de setembre: ESO i PQPI  
4.1. Introducció a través del sistema ITACA per part dels centres educatius públics i privats concertats de les dades corresponents a l'alumnat que repetix, promociona, etc., necessàries per a la determinació d'unitats i vacants de places escolars del 5 al 9 de setembre.  
  
4.2. Publicació de vacants el 10 de setembre.  
4.3. Presentació de sol·licituds d'admissió (en l'ESO per als alumnes que canvien de domicili la documentació corresponent), inclòs el requisit acadèmic: del 10 a l'11 de setembre.   
4.4. Elaboració i publicació de llistes provisionals: el 12 de setembre.  
4.5. Termini de reclamació davant dels consells escolars: 12 i 13 de setembre.  
4.6. Publicació de les llistes definitives: el 13 de setembre.  
4.7. Termini de formalització de la matrícula: fins al 16 de setembre (s'utilitzaran els mateixos formularis que en el procés de juny).  
  
  
  
ANNEX III  
  
CALENDARI D'ADMISSIÓ PER A ENSENYANCES DE BATXILLERAT  
  
Este procés d'admissió afecta els centres públics i als centres privats concertats que impartisquen les ensenyances de Batxillerat s'organitzarà en les fases que s'indiquen a continuació:  
1. Admissió d'alumnes  
1.1. Constitució de les comissions d'escolarització en les localitats on n'hi haja: fins al 24 d'abril inclusivament.  
1.2. Publicació de les àrees d'influència i limítrofs: fins al 3 de maig.  
1.3. Introducció a través del sistema ITACA per part dels centres educatius públics i privats concertats de les dades corresponents a les previsions d'alumnat que repetix, promociona, etc., necessàries per a la determinació d'unitats i vacants de places escolars: del 29 d'abril al 8 de maig.  
1.4. Publicació de vacants existents en els centres educatius per al procés d'admissió d'alumnes i de la circumstància específica fixada pel centre: el 24 de maig.  
1.5. Presentació de sol·licituds d'admissió per a Batxillerat i de la documentació corresponent, en el centre de primera opció: del 27 de maig al 3 de juny ambdós inclosos.  
1.6. Comprovació de duplicitats: del 10 al 12 de juny.  
1.7. Els centres expediran als alumnes sol·licitants de plaça en Batxillerat certificació de qualificacions de l'ESO o equivalents, fins al 26 de juny.  
1.8. Presentació de la certificació de la nota mitjana de l'ESO o equivalents: 25 i 26 de juny.  
1.9. Baremació de les sol·licituds i remissió per part dels Consells Escolars dels centres públics i per part dels titulars de centres privats concertats a la corresponent comissió d'escolarització de les llistes d'alumnat admés i no admés: 1a opció: 27 i 28 de juny; 2a opció: 1 i 2 de juliol; 3a opció: 3 de juliol; 4a opció: 4 de juliol; 5a opció: 5 de juliol; 6a opció: 8 de juliol; 7a opció: 9 de juliol; 8a opció: 10 de juliol; 9a opció: 11 de juliol; 10a opció: 12 de juliol.  
  
Comissió d'escolarització: 15 de juliol.  
1.10. Elaboració i publicació de les llistes provisionals d'admesos: el 17 de juliol.  
1.11. Presentació de reclamacions davant del Consell Escolar del centre: fins al 19 de juliol.  
1.12. Publicació en els centres de les llistes definitives d'alumnes admesos: el 22 de juliol.  
1.13. Presentació de reclamacions davant de la Comissió Municipal o Sectorial: fins al 23 de juliol.  
1.14. Resolució de les reclamacions a les llistes definitives per part de la Comissió Municipal o Sectorial: el 24 de juliol. Contra esta resolució els interessats podran interposar recurs d'alçada davant del director territorial corresponent en el termini d'un mes.  
L'alumnat que sol·licite plaça en centres privats concertats podrà interposar, davant de les llistes definitives d'admesos, denúncia davant de la direcció territorial corresponent segons allò que s'ha preceptuat en l'article 51.3 de l'Orde de 4 d'abril de 2013.  
1.15. Termini de formalització de matrícula: del 24 al 30 de juliol.  
1.16. Termini de formalització de matrícula per a cobrir les places vacants per renúncia: el 31 de juliol.  
2. Calendari del procés extraordinari d'admissió i matriculació en Batxillerat  
2.1. Introducció a través del sistema ITACA per part dels centres educatius públics i privats concertats de les dades corresponents a l'alumnat que repetix, promociona, etc., necessàries per a la determinació d'unitats i vacants de places escolars del 5 al 9 de setembre.  
  
2.2. Publicació de vacants: el 10 de setembre.  
2.3. Presentació de sol·licituds d'admissió: 10 i 11 de setembre.  
  
2.4. Presentació de la certificació de la nota mitjana de l'ESO o equivalents: fins a l'11 de setembre.  
2.5. Baremació de les sol·licituds i remissió a les comissions d'escolarització de les llistes de l'alumnat admés i no admés per part dels consells escolars dels centres públics i els titulars dels centres privats sostinguts amb fons públics: fins al 12 de setembre.  
  
2.6. Elaboració i publicació de llistes provisionals: el 12 de setembre.  
2.7. Termini de reclamació davant dels consells escolars: fins al 13 de setembre.  
2.8. Publicació de les llistes definitives: el 13 de setembre.  
2.9. Termini de formalització de la matrícula: fins al 16 de setembre (s'utilitzaran els mateixos formularis que en el procés de juny).  
  
  
ANNEX IV  
  
CALENDARI D'ADMISSIÓ PER A ENSENYANCES DE CICLES FORMATIUS DE GRAU MITJÀ I SUPERIOR DE FORMACIÓ PROFESSIONAL  
  
Este procés d'admissió afecta els centres públics i als centres privats concertats que impartisquen les ensenyances de Formació Professional de Grau Mitjà i Superior i s'organitzarà en les fases que s'indiquen a continuació:  
1. Admissió d'alumnes  
1.1. Constitució de les comissions sectorials d'escolarització: fins al 24 de maig.  
1.2. Introducció a través d'ITACA per part dels centres educatius públics i privats concertats les dades corresponents a les previsions d'alumnat que repetix, promociona, etc., necessàries per a la determinació d'unitats i vacants de places escolars: del 29 d'abril al 8 de maig.  
  
1.3. Publicació de vacants existents en els centres educatius per al procés d'admissió d'alumnes: el 27 de maig.  
1.4. Presentació de sol·licituds d'admissió per a cicles formatius de grau mitjà i superior de la FP i de la documentació corresponent, en el centre de primera opció: del 3 de juny al 17 de juny ambdós inclosos. (Per a les sol·licituds a CF en règim presencial i en semipresencial o a distància es farà ús previ de l'assistent telemàtic).  
1.5. Comprovació de duplicitats: del 18 al 20 de juny.  
1.6. Els centres expediran als alumnes sol·licitants de plaça en cicles formatius, certificació de qualificacions de l'ESO, Batxillerat o equivalents; o certificació de complir el requisit acadèmic per haver aprovat la prova d'accés a cicles formatius de grau mitjà o superior: fins al 26 de juny.  
1.7. Presentació del requisit acadèmic d'accés a cicles formatius de grau mitjà i superior de la FP específica: 25 i 26 de juny.  
1.8. Elaboració i publicació de les llistes provisionals d'admesos: el 3 de juliol.  
1.9. Presentació de reclamacions davant del Consell Escolar/Consell Social del centre: fins al 5 de juliol.  
1.10. Publicació en els centres de les llistes definitives d'alumnes admesos: fins al 15 de juliol.  
1.11. Presentació de reclamacions davant de la Comissió Sectorial: fins al 16 de juliol.  
1.12. Resolució de les reclamacions a les llistes definitives per part de la Comissió Sectorial: el 18 de juliol. Contra esta resolució els interessats podran interposar recurs d'alçada davant del director territorial corresponent, segons allò que s'ha preceptuat en l'apartat 2.10 de l'article 10 de l'Orde 33/2011.  
1.13. Termini de formalització de matrícula: del 19 al 26 de juliol.  
1.14. Termini de formalització de matrícula per a cobrir les places vacants per renúncia: 29 i 30 de juliol.  
2. Calendari del procés extraordinari d'admissió i matriculació en FP  
2.1. Introducció a través del sistema ITACA per part dels centres educatius públics i privats concertats de les dades corresponents a l'alumnat que repetix, promociona, etc., necessàries per a la determinació d'unitats i vacants de places escolars del 5 a l'11 de setembre.  
  
2.2. Publicació de vacants: el 13 de setembre.  
2.3. Presentació de sol·licituds d'admissió amb requisit acadèmic: del 14 al 18 de setembre.  
2.4. Presentació del requisit acadèmic d'accés a cicles formatius de grau mitjà i superior de la FP específica: fins al 19 de setembre.  
  
2.5. Elaboració i publicació de llistes provisionals: el 20 de setembre.  
2.6. Termini de reclamació davant dels consells escolars/socials: fins al 23 de setembre.  
2.7. Publicació de les llistes definitives: el 24 de setembre.  
2.8. Termini de formalització de la matrícula: del 24 al 26 de setembre (s'utilitzaran els mateixos formularis que en el procés de juny).  
  
CALENDARI D'ADMISSIÓ D'ALUMNES EN CENTRES DOCENTS PÚBLICS I CENTRES PRIVATS CONCERTATS, NO UNIVERSITARIS, DE LA PROVÍNCIA D'ALACANT  
  
CALENDARI D'ESCOLARITZACIÓ. PROCÉS ORDINARI. - ALACANT. CURS: 2013-2014  
  
  
  
  
CALENDARI D'ESCOLARITZACIÓ. PROCÉS EXTRAORDINARI SETEMBRE. - ALACANT. CURS: 2013-2014  
  
  
  
  
\* \* \* \* \*  
  
CALENDARIO DE ADMISIÓN DE ALUMNOS EN CENTROS DOCENTES PÚBLICOS Y PRIVADOS CONCERTADOS, NO UNIVERSITARIOS, DE LA PROVINCIA DE ALICANTE  
  
CALENDARIO DE ESCOLARIZACIÓN. PROCESO ORDINARIO. - ALICANTE. CURSO: 2013-2014  
  
  
  
  
CALENDARIO DE ESCOLARIZACIÓN. PROCESO EXTRAORDINARIO SEPTIEMBRE. - ALICANTE. CURSO 2013-2014  
  
